Diari Oficial de la Generalitat Valenciana


Sumari del DOGV 4986, del 15-04-2005 (2005/3827)

Resolució de 15 de febrer de 2005 del secretari autonòmic de Turisme i director de l'Agència Valenciana del Turisme de revocació de títol-llicència d'agència de viatges de l'entitat Madicbus Tours, SL.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4986

Data del DOGV
:   15-04-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/3827


Organisme emissor
:   Agència Valenciana del Turisme

Tipus de document
:   Anunci

Resolució de 15 de febrer de 2005 del secretari autonòmic de Turisme i director de l'Agència Valenciana del Turisme de revocació de títol-llicència d'agència de viatges de l'entitat Madicbus Tours, SL. [2005/S3827]
  
Per no haver sigut possible notificar de forma personal i directa a la part interessada la Resolució de revocació del títol-llicència d'agència de viatges de l'entitat Madicbus Tours, SL, és procedent la publicació en el Diari Oficial de la Generalitat Valenciana, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 1 d'abril de 2005.- El cap de l'Àrea de Producte: Isabel Palafox Gámir.
  
«Vist l'expedient tramitat sobre revocació del títol-llicència d'agència de viatges de l'entitat Madicbus Tours, SL.
  
Tenint en compte que:
  
Primer. Mitjançant la resolució de data 22 d'abril de 1996, es va concedir el títol-llicència d'agència de viatges a l'entitat Madicbus Tours, SL, amb casa central a Alginet (València), avinguda del Poble Nou, núm. 131, amb el codi d'identificació CV-Mm293-V.
  
Segon. Mitjançant l'escrit de data 3 de juny de 2004, amb justificant de recepció del dia 11 de juny de 2004, es va notificar que l'entitat Assegurances Catalana Occidente, SA, havia comunicat a esta Agència Valenciana del Turisme que havia procedit a l'anul·lació de l'aval que tenia subscrit amb eixa agència de viatges per haver sigut tornat el rebut corresponent a la prima de 2004. En este mateix escrit se li concedia un termini de 15 dies per a justificar davant d'esta administració la vigència de l'aval corresponent, o presentar una nova carta de pagament, que, si s'escau, s'haguera constituït en substitució de l'anterior, amb l'advertiment que de no fer-ho seria causa de revocació del títol-llicència d'agència de viatges que tenia concedit.
  
Tercer. Que transcorregut el termini assenyalat i no havent-se aportat cap documentació al respecte, mitjançant escrit de data 23 de juliol de 2004, es va notificar el tràmit d'audiència prèvia a la revocació del títol-llicència d'agència de viatges i es va concedir un termini de deu dies perquè al·legara i manifestara el que considerara procedent en defensa dels seus interessos i procedir a la publicació, en data 7 de desembre de 2004, en el Diari Oficial de la Generalitat Valenciana, per haver sigut tornada pel servici de Correus.
  
Quart. Transcorregut el termini assenyalat per a l'audiència en l'expedient instruït, no han sigut presentades cap al·legacions.
  
Als anteriors fets són d'aplicació els següents
  
Fonaments de dret
  
Primer. L'article 10 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, assenyala que «la revocació del títol-llicència d'agència de viatges es farà mitjançant una resolució motivada de l'Agència Valenciana del Turisme, prèvia la tramitació del corresponent expedient.»
  
Segon. L'article 14.1, del Decret 20/1997, establix que «les agències de viatges vindran obligades a constituir i mantindre en permanent vigència una fiança per a respondre del compliment de les obligacions derivades de la prestació dels seus servicis davant dels contractants d'estos.»
  
Tercer. L'article 11, lletra b), de l'esmentat Reglament establix com a causa de revocació del títol-llicència d'Agència de Viatges la no reposició de la garantia en la quantia i termini previst en l'article 14.
  
Quart. L'article 14.4 del referit Decret 20/1997, en el que s'establix que «la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la Resolució del corresponent expedient siga ferma.»
  
Cinqué. L'article 14.3 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, establix que «la modalitat i, si fa el cas, la classificació atorgada per l'administració Turística es mantindrà mentre siguen complits els requisits tinguts en compte en efectuar aquella, i mentre persistisca el caràcter turístic de l'activitat, que poden revisar-se d'ofici o a petició de part, prèvia instrucció de l'oportú expedient. Dita revisió podrà donar lloc a una variació de la seua classificació o la baixa en el corresponent Registre».
  
En compliment de la normativa anteriorment citada, el secretari autonòmic de Turisme i director de l'Agència Valenciana del Turisme, en virtut de les atribucions conferides per l'article 9.2.i) del Decret 209/2004, de 8 d'octubre, del Consell de la Generalitat (DOGV de 13 d'octubre de 2004), resol:
  
Revocar el títol-llicència d'agència de viatges a l'entitat Madicbus Tours, SL, que tenia el seu domicili social a Alginet (València), avinguda del Poble Nou, núm. 131, i com a codi d'identificació CV-Mm293-V.
  
Fet que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.
  
Contra esta resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà de la recepció de la notificació, d'acord amb el que establixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.